**Saratoga** (engl. *Saratoga*) on vuonna 1937 ensi-iltansa saanut Jack Conwayn ohjaama yhdysvaltalainen romanttinen draamakomediaelokuva, jonka päätähtinä ovat Jean Harlow, Clark Gable, Lionel Barrymore ja Frank Morgan. Sivuosissa ovat muiden muassa Una Merkel, Hattie McDaniel ja Margaret Hamilton.

Anita Loos ja Robert Hopkins laativat käsikirjoituksen heidän tarinansa pohjalta. *Saratoga* on mustavalkoinen ja pituudeltaan 92 minuuttia. *Saratoga* sai ensi-iltansa kotimaassaan Yhdysvalloissa 23. heinäkuuta vuonna 1937. Suomeen *Saratoga* ilmestyi teattereihin seuraavana vuonna 11. helmikuuta vuonna 1938. Metro-Goldwyn-Mayer -yhtiö tuotti elokuvan.

*Saratoga* oli MGM:n suurin kassamagneetti ilmestymisvuonnaan ja toinen koko vuonna (vuoden suurin kassamagneetti oli Disneyn animaatio *Lumikki ja seitsemän kääpiötä*), sekä kuudes ja viimeinen Harlowin ja Gablen yhteistyöstä.

Juoni
-----

Gable näyttelee vedonvälittäjä Duke Bradleyta, Harlow hevoskasvattajan tytärtä, Carol Claytonia, joka palaa takaisin kotiin sulhasensa, Hartley Madisonin (Pidgeon) kanssa Euroopasta, kun hänen isänsä (Hale) kuoli yllättäen sydänkohtaukseen tärkeän kilpailun aikana. Carol kumminkin rakastuu Bradleyhyn. Barrymore näyttelee Isoisä Claytonia.

Muuta
-----

Vaikka käsikirjoittaja Robert Hopkins oli laatinut käsikirjoituksen Harlow mielessä, studio ensin yritti lainata Carole Lombardia Paramount Picturesilta, mutta ei voinut sopimusvaatimuksien takia. Tämän jälkeen ilmoitettiin, että Joan Crawford ehkä tulisi näyttelemään Harlow'n roolin, mutta vuonna 1937 ilmoitettiin päätähdeksi Harlow, jolle käsikirjoitus oli alun perin kirjoitettukin. Walter Pidgeon lainattiin Universal Studiosilta elokuvaan.

Toukokuussa vuonna 1937, kun *Saratoga* oli noin 90 % valmis, Harlowin tila romahti kesken kuvauksen ja hän menehtyi noin viikkoa myöhemmin vakavaan munuaishäiriöön. Hänen jäljelle jääneet kohtauksensa kuvattiin Mary Deesin kanssa ja ne otettiin kaikki takaapäin. Harlowin äänen sijaisena toimi Paula Winslowe.

MGM:n johtajat suunnittelivat hyllyttää elokuvan tai ottaa uudestaan Harlowin kohtauksia, mahdollisesti Virginia Brucen tai Jean Arthurin kanssa, mutta yleisön reaktio ennakossa kesäkuun lopussa ja ihailijapostin ryöppy vaati julkaisemaan Harlowin viimeisen elokuvan muuttaen johtajien mielen.

Näyttelijät
-----------

|  |  |  |
| --- | --- | --- |
|  Jean Harlow  | … |  Carol Clayton
  |
|  Clark Gable  | … |  Duke Bradley
  |
|  Lionel Barrymore  | … |  Isoisä Clayton
  |
|  Frank Morgan  | … |  Jesse Kiffmeyer
  |
|  Walter Pidgeon  | … |  Hartley Madison
  |
|  Una Merkel  | … |  Fritzi "Muggins" Kiffmeyer
  |
|  Cliff Edwards  | … |  Tip
  |
|  George Zucco  | … |  Tohtori Harmsworth Bierd
  |
|  Jonathan Hale  | … |  Frank Clayton
  |
|  Hattie McDaniel  | … |  Rosetta
  |
|  Frankie Darro  | … |  Dixie Gordon
  |
|  Margaret Hamilton  | … |  Maizie
  |

Lainauksia
----------

* Duke Bradley: *Honey, I love ya!*
* Fritzi "Muggins" Kiffmeyer: *We women can do things to a man we love that men wouldn't do to a rattlesnake.*
* Duke Bradley: *Why, honey, you look sharp as a razor.*
* Fritzi "Muggins" Kiffmeyer: *Oh, there he is, the sweetheart!*
* Duke Bradley: *Who, your husband?*
* Fritzi "Muggins" Kiffmeyer: *No, that colt!*

Lähteet
-------

1. ↑

Aiheesta muualla
----------------

* *Saratoga (elokuva)* Internet Movie Databasessa. (englanniksi)
* *Saratoga (elokuva)* Elonetissä.
* Overview for Saratoga (1937). *Turner Classic Movies – TCM*.  Arkistoitu 1.2.2008.  (englanniksi)
* *Saratoga* Who's Dated Whossa (englanniksi)
* *Saratoga* NNDB:ssä (englanniksi)
* *Saratoga* Rotten Tomatoesissa (englanniksi)